【露露通】好友心得二班爭霸
2024年05月21日 22:00
東網電視
更多新聞短片
執筆之時，「浪漫勇士」及「遨遊氣泡」兩駒已經順利抵達東京，佢哋將會進行為期一周檢疫程序，下星期初就會喺當地進行操練。是次遠征兩駒季內喺香港都跑得出色表現，現時喺全球最佳馬匹頭15位，所以除咗日本傳媒之外，今趟遠征唔少本地傳媒蜂擁而至採訪，當然寄望兩駒都可適應當地環境，為港爭光！
另一邊廂，現時世界二哥「桀驁之戀」已在香港操練，由於受天雨影響，此駒周二仍然只係慢踱。已經好耐冇外隊馬來跑遮打盃，今次觀賞性當然大大提升。
第9場二班1200米，預料步速比預期偏快，「好友心得」上仗首次挑戰分級賽，面對一眾強手未有招架能力落敗情有可原，小休一輪後回師谷草跑二班，跑法機動抽2檔可爭霸。